L 301/30 Službeni list Europske unije 21.10.2014. ODLUKA VIJEĆA 2014/727/ZVSP od 20. listopada 2014. o izmjeni Odluke 2011/137/ZVSP o mjerama ograničavanja s obzirom na stanje u Libiji VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 29., budući da: (l) (2) Vijeće je 28. veljače 2011. donijelo Odluku 2011/137/ZVSP ('). Odbor za sankcije, osnovan na temelju Rezolucije Vijeća sigurnosti Ujedinjenih naroda (,UNSCR") 1970 (2011) o Libiji, 27. lipnja 2014. ažurirao je popis osoba i subjekata na koje se primjenjuju mjere ograničavanja. Popise iz priloga I. i III. Odluci 2011/137/ZVSP trebalo bi stoga na odgovarajući način izmijeniti. Vijeće sigurnosti Ujedinjenih naroda 27. kolovoza 2014. donijelo je UNSCR 2174 (2014) kojom se proširuje primjena mjera zabrane putovanja i zamrzavanja imovine, kako je navedeno u stavku 22. UNSCR-a 1970 (2011) i stavku 23. UNSCR-a 1973 (2011). Pored toga, UNSCR-om 2174 (2014) mijenja se područje primjene embarga na oružje uvedenog stavkom 9. UNSCR-a 1970 (2011) i stavkom 13. UNSCR-a 2009 (2011) te stavcima 9. i 10. UNSCR-a 2095 (2013). Stoga je potrebno izmijeniti Odluku 2011/137/ZVSP radi dodatnog pojašnjavanja opsega embarga na oružje. Odluku 2011/137/ZVSP stoga bi trebalo na odgovarajući način izmijeniti. Potrebno je daljnje djelovanje Unije kako bi se provele neke od ovih izmjena, DONIJELO JE OVU ODLUKU Članak 1. Odluka 2011/137/ZVSP mijenja se kako slijedi: 1. Članak 2. zamjenjuje se sljedećim: ,Članak 2. 1. Članak 1. ne primjenjuje se na: nabavu, prodaju ili prijenos neubojite vojne opreme ili opreme koja bi se mogla upotrijebiti za unutarnju repre- siju, a koja je namijenjena isključivo za upotrebu u humanitarne svrhe ili za zaštitu; pružanje tehničke pomoći, osposobljavanja ili druge pomoći, uključujući osoblje, povezane s takvom opremom; osiguranje financijske pomoći povezane s takvom opremom. Članak 1. ne primjenjuje se na: nabavu, prodaju ili prijenos oružja i pripadajućeg materijala; pružanje tehničke pomoći, osposobljavanja ili druge pomoći, uključujući osoblje, povezane s takvom opremom; osiguranje financijske pomoći povezane s takvom opremom, koje je unaprijed odobrio Odbor osnovan na temelju stavka 24. UNSCR-a 1970 (2011) (,Odbor'). (') Odluka Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji (SL L 58, 3.3.2011., str. 53.).